Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3043

3. A településhierarchia mentén is megfigyelhetõk különbségek, a fõváros és a nagyobb központok, illetve kisebb települések között tetten érhetõ a centrum–periféria viszony. Országon belül is centrum–periféria viszony alakult ki A fejlett agglomerációktól való nagyobb távolság, illetve a településhierarchiában elfoglalt alacsonyabb hely folyamatos lemaradást idéz elõ. Ezért a magyar területi fejlõdést a folyamatos divergencia jellemzi. A régiók közül csak a központi régió fejlõdik dinamikusan. Gyõr-Moson-Sopron, Vas és Fejér megye 1996 óta folyamatosan egy fejlettebb megyecsoportot alkot (ami azonban a fõvárostól lemaradóban van), melyhez 2000 és 2002 között felzárkózott Jász-Nagykun- Szolnok, Pest és Komárom-Esztergom megye. Míg az elsõ megyecsoport esetén egyértelmûen a kedvezõ regionális fekvés, az agglomerációk közelsége lehet a magyarázat, a második három megye közös jellemzõje, hogy a központi agglomerációval határosak vagy azt foglalják magukba, vagyis Budapest az utóbbi idõben már húzóhatást gyakorol a szûkebb környezetének egy részére. A gazdag megyék elhúznak a szegényebbek elõtt A jövedelmek megoszlása nagyon hasonló képet mutat a gazdasági fejlettséghez. Az elérhetõségi problémákat jelenleg alapvetõen a települési szerkezet határozza meg, az aprófalvas térségekben élõk néznek szembe a legkomolyabb utazási és kommunikációs hátrányokkal. A településméret csökkenésével rohamosan csökken a széles sávú internetes szolgáltatások elérhetõsége, a kisebb településeket a piac nem szolgálja ki. 5000 fõ alatt már csak 40%-os, 2500 fõ alatt pedig már csak 8%-os lefedettségrõl beszélhetünk. A földrajzi elérhetõség nehézsége ma párosul az internethozzáférés hiányosságával A társadalom belsõ kapcsolatai gyengék Jelentõsen emelkedett az egyedülállók száma és aránya: 1960-ban a háztartások közül minden hetedik, 2001-ben minden negyedik volt egyszemélyes. Sok az egyszemélyes háztartás Az individualizációs folyamatok erõsödése következtében a baráti kapcsolatok egyre szegényesebbek. 1993-ban a nõk 25, a férfiak 14%-ának nem volt egyetlen barátja sem, 2001-re ez az arány 43, illetve 34%-ra emelkedett. Mind a férfiakra, mind a nõkre igaz, hogy az ezredfordulón több idõt töltöttek egyedül, mint másfél évtizeddel korábban. Az életkor elõrehaladtával egyre nagyobb azok aránya, akiknek nincs barátja: a 40 évesnél fiatalabbak egynegyedénél fordul ez elõ, a 40-59 évesek több mint egyharmadánál, a 60 éven felülieknél ez az arány már 60%. Növekszik az elmagányosodás A baráttal nem rendelkezõk aránya nemek szerint, 1993–2001 férfi nõ Forrás: 1993, 1997: Társadalmi Riport, Tárki; 2001: International Social Survey Programme (ISSP). Európai összehasonlításban Magyarországon a legalacsonyabb a társas életre és a szórakozásra, a legmagasabb viszont a tévénézésre fordított idõ mennyisége. A különféle egyesületek tevékeny- Barátok helyett tévénézéssel töltjük az idõnket ségében a lakosság egyötöde vesz részt. Formális tagsággal a férfiak egynegyede rendelkezik, ami jelentõsen elmarad pl. a Hollandiában, Svédországban vagy Dániában tapasztalható 80% fölötti aránytól, viszont némileg magasabb a lengyelországi 18%-nál. Az Ifjúság 2004 kutatás adatai szomorú képet mutatnak az ifjúság közéleti érdeklõdésérõl, passzivitásáról. A magyar fiataloknak mindössze 6%-a tagja valamilyen kortárs közösségnek, szervezetnek, míg a skandináv országokban 60–80%-a. A fiatalok kevéssé érdeklõdnek a közéleti kérdések iránt. Az önálló, öntudatos, aktív állampolgári attitûd kialakulásának feltételei, szervezeti háttere a korosztályi közösségek alacsony száma miatt hiányzik, az individualizáció még a felnõtt társadalomban tapasztaltnál is erõteljesebb. A kistelepüléseken a legalacsonyabb az ifjúsági szervezetek száma. A hátrányos helyzetû településeken a fiatalok még az országos átlagnál is ritkábban alkotnak kortárs közösségeket, tagjai szervezeteknek. A fiataloknál az individualizáció még a felnõtt társadalomnál tapasztaltnál is erõteljesebb Egyre érezhetõbbek a fogyasztói társadalom negatív mellékhatásai A fogyasztói társadalom mintáinak terjedésével növekedett a környezetterhelés. Az utóbbi évtizedben egyre gyorsuló ütemben nõtt a szilárd hulladék mennyisége, melynek döntõ többségét csupán egyszerû lerakással kezelik. A növekvõ beruházási kedv gazdasági okokból elsõsorban a zöldterületeket veszi igénybe, ezáltal folyamatosan növekszik a beépítés a mezõgazdasági, természeti tájak rovására, különösen a városok környezetében és az agglomerációs térségekben. Növekszik a környezet terhelése Miközben a háztartások kiadásaiban legnagyobb súllyal az élelmiszer-fogyasztás áll, igen alacsony – és az EU15 átlagától elmaradó – az egészséges élelmiszerek és a biotermékek részaránya. Ugyanakkor sokat költünk élvezeti cikkekre, dohányárukra és alkoholra. Sokat költünk élvezeti cikkekre Az aktív pihenés és sportolás visszaszorult. Az összes rendelkezésre álló szabadidõ több mint felét tévénézésre fordítják az emberek. Az OECD-országokban ez az arány átlagosan csupán 40%, ezért 10 vizsgált európai ország közül ebben az elsõ (2003), az egyéb szabadidõ-felhasználásnál pedig az utolsó elõtti helyen állunk. Szabadidõnket nagyrészt passzívan, a tévé elõtt töltjük A magyar lakosság jövedelmét fogyasztásra fordítja. A megtakarítások jövedelemhez viszonyított részaránya alacsony, formájuk korszerûtlen. Kevés jövedelmet takarítunk meg 2.1.5. A közszolgáltatások minõsége továbbra is javításra szorul Egyes állami intézmények még hozzájárulnak a társadalmi különbségekhez A közszolgáltatások sok esetben nem képesek megfelelõen ellátni kiegyenlítõ szerepüket. Az egészségügy, az oktatás, a szociális és kulturális közszolgáltatások továbbra is hozzájárulnak a társadalmi különbségek fennmaradásához, növekedéséhez. A közszolgáltatások nem csökkentik a különbségeket Az egészségügyi és szociális ellátórendszerben kevéssé indokolható egyenlõtlenségek tapasztalhatók a hozzáférési esélyekben. Ezek az esélyegyenlõtlenségek a hátrányos helyzetû térségek lakói és a gazdasági-társadalmi szempontból is hátrányos helyzetû csoportok tagjai kárára érvényesülnek; gyakran ott és azok számára rosszabb a hozzáférés lehetõsége, ahol és akiknél nagyobbak a szükségletek. Az egészségügyi és szociális szolgáltatások területi egyenlõtlenségei részben a gazdasági egyenlõtlenségeket tükrözik, amit az intézmények többségének önkormányzati tulajdona is felerõsít. A szegényebb települések lakóinak az egészségügyi ellátása is rosszabb Az egészségügyi beruházások megoszlása a meglévõ kapacitások eloszlásához igazodik, ezért konzerválja a rendszer öröklött egyenlõtlenségeit. Mindebben a nagyobb területi egységeket átfogó tervezési rendszer elégtelensége és a közösségi források elosztásában a tudatos és hatékony kiegyenlítõ politika gyengesége mutatkozik meg. Az egészségügyi beruházások konzerválják a meglévõ egyenlõtlenségeket Iskolarendszerünk növeli az öröklött társadalmi egyenlõtlenségeket. Magyarország azon kevesek közé tartozik a világon, ahol a szülõk bármely iskolába beírathatják a gyermekeiket, és az iskolák a saját körzetükben lakók ellátási kötelezettségén túl gyakorlatilag teljesen szabadon válogathatnak a jelentkezõk közül. Ez a rendszer ahhoz vezet, hogy a szegényebb, alacsonyabb státusú családok gyermekei és a magasabb státusú, középosztálybeli családok gyermekei elkülönült oktatásban részesülnek. Az iskolarendszer felerõsíti a társadalmi különbségeket Az iskolai szegregáció elõsegíti olyan iskolázatlan és kirekesztett rétegek tömeges újratermelését is, amelyek foglalkoztatása egy modern társadalomban nem biztosított. Az oktatási rendszer így nagymértékben hozzájárul ahhoz, hogy a következõ generációknak továbbra is jelentõs, sõt egyre növekvõ szociálpolitikai problémákkal kelljen majd együtt élniük. Az iskolai szegregáció hatása több generációt érint A szociális feszültségeket csökkentõ intézményrendszer legkevésbé a hátrányos helyzetû településeken épült ki, miközben a falvak hagyományos önsegítõ folyamatai, közösségi normái az elmúlt évtizedekben sokat gyengültek, csaknem megszûntek. A falvakban gyenge a szociális ellátás Az államszervezet és mûködése további korszerûsítésre szorul Az államot a rövid távú problémamegoldás és konfliktuskezelés jellemzi. Gyenge a hosszú távú stratégiai szemlélet, nem épít a végrehajtás minõségfejlesztésének lehetõségeire. Céljai közül kevés volt számon kérhetõ, eszközrendszerében szétaprózott, társadalmi támogatottsága nem kielégítõ. Az állam stratégiai szemlélete erõsítendõ Az állami feladatok, erõforrások és hatáskörök megoszlása sok esetben aránytalan. Az önkormányzati rendszer feladataihoz képest elaprózott. Az adminisztrációs terhek az elmúlt években növekedtek. Elõfordul, hogy az emberek nem is fordulnak a bûnüldözés és az igazságszolgáltatás szerveihez. Az állam mûködésével szemben jelentõs az elégedetlenség, gyakran merül fel a részrehajlás és a korrupció gyanúja. Az állam szerveibe vetett bizalom megerõsítésre szorul Centrális szerkezetû, romló állagú közlekedési infrastruktúra Az ország gazdasági erejéhez képest jelentõs erõfeszítéseket tett a gyorsforgalmi úthálózat kiépítésére, de a térségek elérhetõségében továbbra is nagyok a különbségek. A régiókon belül a kohézió gyengeségét is nagyrészt a belsõ közlekedési útvonalak hiánya vagy rossz minõsége okozza. A mindennapi szolgáltatások, piaci lehetõségek elérhetõségében jelentõsek a kistérségek közötti különbségek. Az egyes kistérségek elérhetõsége erõsen különbözõ A közúton való elérhetõség Nyugat- és Közép-Dunántúlon kedvezõbb, míg hátrányos helyzetû az Észak- és Dél-Alföld, Észak- Magyarország, valamint a Dél-Dunántúl. A hazai közúthálózat minõségi jellemzõi (teherbírása, balesetveszélyessége), valamint a gyorsforgalmi úthálózat alacsony sûrûsége nem elégítik ki a növekvõ tranzit- és belföldi forgalmi igényeket. A közúthálózat nagy részének teherbírása csak 100 kN tengelyterhelésre megfelelõ, szemben az EU 115 kN követelményével. Az utak minõségének romlásához e tényen kívül az is jelentõsen hozzájárult, hogy a gépjármûállomány egyharmadával növekedett. Növekszik a jármûállomány, az utak minõsége és teherbírása viszont nem tart vele lépést 7 Az "Elérés a hétköznapokon” mutató kiszámításánál az alábbi tényezõket vették figyelembe: - Saját megye székhelye, illetve a legközelebbi megyeszékhely közúti elérési idejének átlaga percben, 40%-os súlylyal, - Saját kistérség központja, illetve a legközelebbi kistérségközpont közúti elérési idejének átlaga, 40%-os súllyal, - Saját szerep, az adott település intézményi ellátottsága (mennyire van ráutalva más település felkeresésére), pontszám, 20%-os súllyal. A települési pontszámok a fenti három tényezõbõl adódnak. Értékük: legjobb: 6,00 - leggyengébb: 1,00 pont. A rossz vagy nem megfelelõ minõségû utak aránya különösen Borsod-Abaúj-Zemplén, Szabolcs-Szatmár-Bereg, Heves és Somogy megyékben magas. Az autópályák, autóutak hiánya elsõsorban az alföldi régiók és a Dél-Dunántúl gazdasági versenyképességét csökkenti. Legkedvezõtlenebb helyzetben a közlekedési szempontból periferiális térségek, ezen belül is az említett régiók határ menti térségei vannak. Itt különösen magas a zsáktelepülések száma. Északkeleten a legrosszabb az utak minõsége A helyközi közlekedés jelentõs részét lebonyolító vasúthálózat sûrûsége ugyan megfelelõ, eloszlása viszonylag egyenletes, de az elöregedett jármûpark, a villamosított pályaszakaszok alacsony aránya, a pályatest állapota, valamint helyenként a nem megfelelõ átszállási kapcsolatok versenyképtelenné teszik a környezetbarát vasutat a közúti közlekedéssel szemben. A vasút elöregedett, nem versenyképes a közúttal A fõvárosközpontú, sugaras szerkezetû fõútvonal- és vasúthálózat, valamint a folyami hidak elégtelen száma gátolja a regionális kapcsolatok erõsödését, és jelentõs egyenlõtlenségeket okoz az elérhetõség színvonalában. Az elmaradottabb térségek, települések fejlõdését a fentieken túl nagyban gátolja a régión belüli hiányos közlekedési hálózat. Sok helyen hiányoznak a környezetvédelmi szempontból fontos, településeket elkerülõ, tehermentesítõ, illetve összekötõ utak. A közlekedési hálózatok hiányzó elemei gátolják a regionális kapcsolatok fejlõdését Bár az ország helyi és helyközi közúti tömegközlekedési hálózata nemzetközi összehasonlításban igen fejlettnek mondható, a tömegközlekedés versenyképessége folyamatosan romlik, a szállított utasok száma csökken. A jármûpark korszerûsítésre szorul, és a tömegközlekedés kiszolgáló létesítményeinek komfortfokozata is rendkívül alacsony. A tarifapolitika elavult, bünteti az átszállásokat. A térségi öszszehangoltság hiánya miatt egyszerre tapasztalhatóak szolgáltatáshiányok és párhuzamosságok. Az akadálymentesítés nem megoldott. A tömegközlekedési hálózat sûrû, de a szolgáltatások rosszak 2.1.6. A fejlesztések kedvezõ adottságainkra épülhetnek Kedvezõ geostratégiai helyzet Magyarországról számos eltérõ jellemzõkkel bíró piac, Európa meghatározó piacai, a gyorsan bõvülõ kelet-európai, illetve a stabilizálódó délkelet-európai régiók piacai is könnyen elérhetõk. Ezek a piacok a legfejlettebb technológiát képviselõ termékektõl kezdve az alacsonyabb hozzáadott értékû termékekig számos áru számára kínálnak közeli értékesítési lehetõséget. A csatlakozás után hazánk az uniós piacokra betörni igyekvõk ideális befektetési célpontjává vált. Magyarország logisztikai adottságait erõsítik a számos szomszédos, illetve közeli országban kínálkozó befektetési lehetõségek. Sok fontos külpiacunk könnyen elérhetõ A határon túli magyar közösségek elõsegíthetik a szomszédos országokkal való gyümölcsözõ együttmûködést, kapcsolatot biztosíthatnak ezeknek az országoknak a piacaihoz, állami intézményeihez. A Magyarországon már megtelepedett cégek, tevékenységek így könynyebben terjeszkedhetnek ezen országok irányába. A határon túli magyarság összekötõ szerepet játszhat Magyarország földrajzi helyzetébõl, valamint adottságaiból fakadóan ideális tranzitállomás, illetve elosztóközpont a kelet-, délkelet-európai térségek irányába. Hazánk a térség egyik gravitációs pontja lehet a tudásfelhalmozódás szempontjából is, amihez a kedvezõ oktatási infrastruktúra, az itt megtelepedett tudásintenzív iparágak, a versenyképes tudás/bér arány, valamint a szomszédos országokkal együtt ren- A térségünk fontos regionális központjává válhatunk delkezésre álló humánerõforrás-tartalékok szolgáltathatnak alapot. Kedvezõ természeti viszonyok Magyarország nemzetközi összehasonlításban igen kedvezõ természeti, ökológiai adottságokkal, természeti értékekkel, természeti területekkel (nemzeti parkokkal, tájvédelmi körzetekkel, természetvédelmi területekkel, Natura 2000 területekkel, védett területekkel és értékekkel, barlangokkal), valamint a sok helyen még megtalálható, jellegzetesen Kárpát-medencei tájakkal, hagyományos tájhasználattal rendelkezik. Természetiökológiai adottságaink kedvezõek A mezõgazdasági termelés természeti feltételei különösen jók. A talaj állapotát meghatározó fizikai, kémiai és biológiai tulajdonságok kiválóak, a talajkárosodások mértéke viszonylag alacsony. Magas a napsütéses órák száma. Jók a mezõgazdasági termelés adottságai Nemzetközi összehasonlításban is kiemelkedõ geotermikus adottságokkal rendelkezünk. Hévizeink nagy értéket képviselnek. Bár villamos energia termelésére kevéssé alkalmasak, sok területen igen jól hasznosíthatók (rekreációs, gyógyászati, turisztikai és hõenergetikai célokra). Hévizeink nagy értéket képviselnek Magyarország egyes nyersanyagokból (építõipari nyersanyagok: kõ, kavics, egyes nemfémes ásványok stb.) bõséges és gazdaságosan kitermelhetõ készletekkel rendelkezik. A világpiacon magasra értékelt nyersanyagok többségébõl (szénhidrogénekbõl, ércekbõl stb.) azonban kevés a gazdaságosan kitermelhetõ hazai készlet. A vízkészletek kielégítõk ugyan, ezeket azonban jelentõsen befolyásolhatják a klimatikus változások és az ország felvízi szomszédainak magatartása. A természeti katasztrófák, az extrém idõjárási események valószínûsége és az általuk okozott károk nagysága nemzetközi viszonylatban kicsi, de növekvõ. Összességében elmondható, hogy a természeti erõforrásokkal történõ fenntartható gazdálkodás kiemelt jelentõségû Magyarország nemzetközi versenyképességének hosszú távon történõ megtartása, illetve növelése szempontjából. Csupán néhány nyersanyagból rendelkezünk számottevõ készlettel A budapesti agglomeráció a régió egyik leggyorsabban fejlõdõ térsége Budapest és agglomerációja Magyarország motorja, egyetlen európai jelentõségû metropolisza. A város Európában elfoglalt helye különösen kedvezõ, kiemelkedõ közlekedési központ. Európa egyetlen nagyvárosán sem halad át annyi „helsinki folyosó”, mint Budapesten. Budapest igazi európai metropolisz (lehet) Budapest az európai város-régiók versenyében elsõsorban jó geopolitikai helyzetét, múltjának adottságait és a városlakók képzettségét, nyitottságát és munkaerejét használhatja fel. A város – megõrizve tradicionális természeti, táji, kulturális örökségeit – Közép-Európa legígéretesebb regionális központja. Az országba érkezett külföldi mûködõ tõke jelentõs része Budapestre és agglomerációjára koncentrálódik, ami esélyt teremt arra, hogy Budapest hídfõ szerepet töltsön be Nyugat-Európa és Délkelet- Európa városai között. Ennek köszönhetõen itt alakul ki a térség legjelentõsebb logisztikai központja is. A város gazdag építészeti öröksége, kulturális kínálata és üzleti kapcsolatai révén ma is jelentõs turisztikai központ, és ezen adottságok jó alapot jelentenek ahhoz, hogy Budapest közép-európai találkozóhely legyen. A hídszerep miatt jelentõs logisztikai fejlesztések Az Európai Területfejlesztési Koncepció (ESDP) is kiemelt szerepet szán az unió magján kívül elhelyezkedõ nagyvárosi térségeknek, mert azokat tekinti a nemzetgazdaságok motorjának, s így az európai versenyképesség hangsúlyos komponenseinek. Budapest az ország versenyképességének motorja Esély van arra, hogy Budapest az egyesült Európa integráns részeként, nemzetközi metropolisszá formálódjék, kihasználja kedvezõ geopolitikai helyzetét, és így erõsödõ regionális központtá válva közvetítõ szerepet tölthessen be Kelet-, Délkelet-Európa felé. Gazdag szellemi, kulturális örökség A magyar kultúra – az ország sajátos geopolitikai helyzetébõl és történelmébõl adódóan – több nagy kultúra integrálásával, keveredésével jött létre. Ennek következményeként sokszínû, innovatív és az értékek befogadására és felhasználására képes kultúra alakult ki. Így az ország egyik legnagyobb értéke a kulturális sokszínûség, a több nemzetiség, a több vallás együttélése és keveredése. Éppen ez teszi vonzóvá kultúránkat. A magyar kultúra teljesítményeinek nemzetközi elismerését mutatja a magyar kulturális évadok nemzetközi sikere az unió országaiban. Kultúránk egyik legnagyobb értéke a sokszínûség Számos kulturális ágazatban a magyar mûvészek teljesítménye a világ élvonalában található. A magyar kultúra különösen sikeres területe a zenemûvészet, amely a nagy elõadómûvészi iskolák kiemelkedõ egyéni teljesítményei mellett a Kodály-módszer sikere révén a mai napig nemzetközileg elismert teljesítményeket produkált a zenei nevelésben. Kiemelkedõ értékünk a magyar nyelv. A magyar irodalomnak – nemzetközi sikerei mellett – hazai jelentõsége is meghatározó. Zenei nagyhatalom vagyunk A rendszerváltás körüli visszaesést követõen jelentõsen növekedett a választék mind a könyv-, mind a folyóiratpiacon. A könyvtárak látogatottsága szintén emelkedett. A társadalom anyagi megerõsödésével párhuzamosan jelentõsen nõtt a kereslet a képzõmûvészeti alkotások iránt, amint azt az egyre több magángaléria, a mûgyûjtõk, mecénások egyre nagyobb száma vagy a képzõmûvészeti kiállítások elõtt kígyózó sorok mutatják. A rendszerváltás óta növekedett a kulturális kínálat A magyar kultúra ereje a „profik” kiemelkedõ teljesítményein túl a lakosság egy részének nagyfokú kulturális aktivitásában, a kultúra bázisának szélességében rejlik. Ez az aktivitás felöleli a kultúra egészét; gondoljunk akár az amatõr zenekarok és énekkarok nagy számára vagy a táncházmozgalomra, de ide tartozik a 13 magyarországi történelmi kisebbség gazdag kulturális élete is. Jelentõs eleme a magyar kultúrának a határainkon túl élõ magyar kisebbségek eleven kultúrája is. A magyar kultúra – sokszínûségének, befogadó jellegének és széles beágyazottságának köszönhetõen – szilárd alapja a gazdaság fejlesztésének is. Ennek fennmaradásához azonban feltétlenül szükséges a kulturális ellátáshoz való hozzáférés erõsítése, a kulturális esélyegyenlõtlenség csökkentése a közkulturális infrastruktura, az alapszolgáltatások fejlesztése révén, valamint a kulturális örökség védelme. Kultúránk bázisa széles 2.2. Az elmúlt tíz év fejlesztéspolitikai tapasztalatai 2.2.1. Fejlesztéspolitika 2004-ig A rendszerváltozás után az állami beavatkozások hosszú távú stratégiai tervezésének gyakorlata és intézményrendszere a legtöbb területen háttérbe szorult. A késõbbiekben azonban – az átláthatóság, a források és a célok tervezhetõsége miatt, valamint az európai uniós gyakorlathoz való igazodás érdekében – egyre szélesebb körben újra elõtérbe került a stratégiai megközelítés. Átmeneti visszaesés után újra megjelent a stratégiai szemlélet Az idõszak elején a legfõbb nemzeti célok hangsúlyai akár idõrendi szempontrendszerként is felfoghatók. A társadalmi-gazdasági rendszerváltozás nyomán a kilencvenes évek elsõ felének transzformációs válsága miatt a gazdaság teljesítménye jelentõsen visszaesett, ezért a stabil gazdasági növekedés megteremtése volt a leghangsúlyosabb elem. Erre az idõszakra tehetõ a külgazdaság reorientációja is. 1998-ra exportunknak már több mint 70%-a az Európai Unió or- Továbbra is magas a termelõszférának nyújtott állami támogatás aránya szágaiba irányult. A gazdaság fundamentumának megerõsödése után a figyelem egyre inkább a társadalmi folyamatok felé fordult. Elõtérbe került a társadalmi mobilitás és a társadalmi kohézió erõsítése, valamint az életminõség javítása. Ennek ellenére a termelõszférának nyújtott fejlesztési támogatások aránya az államháztartási kiadások között nem csökkent. Az államháztartás strukturális kiadásainak szerkezete a vizsgált idõszakban alig változott, abszolút értékben a legtöbb forrást az oktatás, a mezõgazdaság és a közlekedési infrastruktúra kapta. Átlagosan ez a három ágazat vitte el a fejlesztési források több mint 60%-át. A megvalósult fejlesztések részletesebb elemzése azt mutatta, hogy az egyes ágazatokon belül is voltak prioritások. Az infrastruktúra területén az energiaellátás biztonsága, a közúti közlekedés (azon belül is az autópálya-építés) és a csatornahálózat fejlesztése, valamint a telekommunikációs hálózatok bõvítése volt a leghangsúlyosabb. Az emberi tõke fejlesztésében a fõ irányok a felsõoktatásban részt vevõk számának növelésére, valamint az egészségügyi ellátórendszer racionalizálására irányultak – a betegeknek a kórházi ellátástól a járóbeteg-ellátás felé történõ átirányításával. A termelõszféra fejlesztési támogatásai nagy hangsúlyt helyeztek a mezõgazdaságban a jövedelmezõség növelésére, az iparban és a szolgáltatások terén pedig a kilencvenes évek végétõl a kis- és középvállalatok fejlesztésére. Az állami támogatások célpontja az oktatás, az agrárium és a közlekedési infrastruktúra Az ágazati és területfejlesztési célok teljesülése eltérõ eredményekre vezetett. A piacgazdaságra való átmenet miatt törvényszerû volt, hogy a fejlesztéspolitika a rendszerváltozást középtávon pozitív hatásainak erõsítésével, és negatív hatásainak csökkentésével igyekezett támogatni. A hatásvizsgálatok arra az eredményre jutottak, hogy a rendszerváltás óta a gazdaság teljesítõ- és versenyképességének növelése, az európai integráció elmélyítése és az életminõség javítása terén az ország jelentõsen elõrelépett, a társadalmi mobilitás és a kohézió erõsítése érdekében tett erõfeszítések viszont eredménytelenek voltak, mutatóik romlottak. Az eddigi mérleg: versenyképes piacgazdaság, romló társadalmi mobilitás és kohéziós mutatók mellett Az egyes társadalmi rétegek közötti különbségek növekedése mellett az 1989 elõtti gazdasági-társadalmi rendszer központosító törekvéseinek következtében kialakult területi egyenlõtlenségek is nõttek. Az ország középsõ régiója és a nyugati piacok felé irányuló útvonal menti területek tovább növelték elõnyüket a leszakadó délés északkeleti országrészekkel szemben. növekedtek a területi különbségek is Hazánk felzárkózásának folyamatát az újonnan csatlakozott keletközép-európai országok (Lengyelország, Csehország, Szlovákia, Szlovénia), az általában referenciaként kezelt kohéziós országok (Írország, Portugália, Spanyolország, Görögország) és az Európai Unió átlagos teljesítményével összevetve a következõ megállapítások tehetõk. A strukturális kiadásokat tekintve Magyarország az említett nyolc országhoz képest kiemelkedõen sokat fordított állami fejlesztésekre (a GDP 6,1%-át), a többi vizsgált ország átlagának (3,4%) közel a kétszeresét. Az ilyen nagyarányú állami fejlesztések veszélye, hogy elvonja a forrásokat a magánberuházásoktól. (Ezt mutatják a nemzetközi összehasonlítások is.) Magyarország sokat költött állami fejlesztésekre Összességében elmondható, hogy Magyarország az évek során jól megfelelt a kihívásoknak. Számottevõen nõtt az emberek jóléte, sikeresen bekapcsolódtunk az európai gazdasági és társadalmi hálózatokba, de a gazdasági-társadalmi átalakulás következtében kialakult társadalmi egyenlõtlenségeket és a korábbi rendszertõl örökölt regionális különbségeket csak kismértékben vagy egyáltalán nem sikerült csökkenteni. Az ország összességében gazdagodott, de nõttek a különbségek A fejlesztési tevékenység tapasztalatai a következõkben összegezhetõk: - A fejlesztések éves költségvetési tervezési gyakorlata miatt a több évre tervezett fejlesztések forrásait gyakran idõ elõtt csökkentették, illetve átcsoportosították, ami késleltette a megvalósítást, a tervezettnél nagyobb kiadásokat okozott, és sok esetben akadályozta, illetve ellehetetlenítette a fejlesztések befejezését. Az éves költségvetések nem kedveztek a hosszú távú fejlesztéseknek - Nem vált általános gyakorlattá sem központi, sem helyi szinten a források felhasználásának hatékonysági és eredményességi vizsgálata. Ezáltal a fejlesztéspolitika kontrollja sérült, a beavatkozások racionalizálása a tapasztalatok összegzése hiányában esetlegessé vált. Nem elemeztük megfelelõen a fejlesztések hatékonyságát - A látványos nagyprojektek gyakran felemésztették a fejlesztési források nagy részét, ugyanakkor jellemzõ volt a támogatások elaprózódása is. A hatékonyságra épülõ tervezés hiánya miatt egyes szakmailag indokolt fejlesztések megvalósítása késlekedett. A fejlesztések túlzottan koncentráltak voltak - A fejlesztések és a fejlesztési támogatások az elmúlt másfél évtizedben gyakran áldozatául estek a vissza-visszatérõ egyensúlyromlást követõ költségvetési restrikcióknak. Az egyensúlyra törekvõ intézkedések gyakran nem jártak együtt érdemi szervezeti és szerkezeti változásokkal. A megszorítások a fejlesztéseket sem kímélték 2.2.2. Az I. Nemzeti Fejlesztési Terv (2004–2006) tapasztalatai 2.2.2.1 Tervezési tapasztalatok A 2004–2006-os idõszakra készített Nemzeti Fejlesztési Terv nem egy átfogó, minden szektorra kiterjedõ fejlesztési terv, hanem olyan egységes stratégia volt, mely a Magyarország számára megnyíló európai uniós fejlesztési források felhasználási irányait foglalta össze. A Nemzeti Fejlesztési Terv szolgált alapjául az unióval megkötött pénzügyi megállapodásnak, az ún. Közösségi Támogatási Kerettervnek. Az I. Nemzeti Fejlesztési Terv stratégiájának hosszú távú célja az életminõség javítása. Az adott periódushoz kapcsolódó általános célja az uniós átlaghoz képest jelentõs elmaradás mérséklése az egy fõre jutó GDP szintjében. Az ezt alátámasztó és ennek elérését lehetõvé tevõ három specifikus cél: a gazdasági versenyképesség javítása, a humán erõforrások fejlesztése, valamint a jobb minõségû környezet kialakítása és a kiegyensúlyozottabb regionális fejlõdés. Ennek megfelelõen a Nemzeti Fejlesztési Terv öt operatív programra épült:

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes